fr hu hu hu hu hu hu hu hu hu hu it hu hu hu hu hu it hu hu en hu it hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu en it es hu hu it hu it hu hu it it it hu hu en hu hu en hu hu hu hu hu hu hu hu hu hu hu hu hu hu hu
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
Giorgia Todrani (Róma, 1971. április 26. –), ismertebb nevén Giorgia, olasz énekesnő, az 1995-ös Sanremói dalfesztivál egyik győztese.
1971. április 26. (51 éves)
Sanremói dalfesztivál (Come saprei, Sanremo Music Festival 1995)
A Wikimédia Commons tartalmaz Giorgia témájú médiaállományokat.
Egy zenész család gyermekeként született Rómában. 1994-ben tűnt fel először a Sanremói Dalfesztiválon az E poi című dalával, majd a következő évben a nagyok versenyét megnyerte a Come saprei dalával; ugyanekkor megnyerte a kritikusok díját is, ilyen kettős sikerre a fesztivál történetében őelőtte csak Domenico Modugno volt képes. Giorgia nyertes dalát Eros Ramazzotti, Adelio Cogliati és Vladi Tosetto írta. A debütáló lemezéből 150 ezer darab kelt el. Szintén 1995-ben készített duettet Andrea Bocellivel, a dalnak a címe: Vivo per lei (Önért élek).[1] Második albuma a Come Thelma & Louise, amelyből 300 ezer példányt vettek meg. Azóta további kilenc lemezt adott ki.
1996-ban ismét részt vett a fesztiválon ezúttal a Strano il mio destino (Furcsa az én sorsom) című dallal, amivel 3. helyezett lett a versenyen.
1997-ben ismerkedett meg Pino Daniele énekes-dalszerzővel, aki segített Mangio troppa cioccolata (Túl sok csokoládét eszem) című lemezének elkészítésén. A lemez 1997 szeptemberében jelent meg és 10 nap alatt 300 ezer példányt adtak el belőle.
Andrea Bocelli mellett olyan művészekkel énekelt duetteket, mint Ray Charles, Herbie Hancock, Luciano Pavarotti, Ricky Fanté, Ronan Keating, Laura Pausini és Elton John. Ő volt az egyetlen olasz énekes, aki duettet énekelt utóbbival, a brit előadó „a világ egyik legjobb hangjának” nevezte Giorgiát. A Billboard magazin szintén úgy írt róla, mint „az olasz énekesek egyik legnépszerűbbikéről”, és leszögezte, hogy „elérhette volna ugyanezt (a nagy sikert) az Amerikai Egyesült Államokban is”.[2] 2002-ben jelentette meg első „Best of” albumát, Greatest hits - Le cose non vanno mai come credi címme, amelyet több mint 700 000 példányban adtak el, és egy évnél is hosszabb időt töltött az olaszországi slágerlistákon.
Giorgia 1997 és 2001 között járt Alex Baroni énekessel, aki 2002-ben egy motorbaleset következtében egy hónapig tartó kóma után 35 évesen meghalt, ami az énekesnőt mélyen megviselte és az ő emlékére írta Gocce di memoria (Emlékfoszlányok) című dalát. Az énekesnő 2004 óta él együtt Emmanuele Lo énekes, táncos, koregráfussal, akitől 2010-ben született meg Samuele fia.[3]
1993 - I primi anni
1994 - Giorgia (kétszeres platinalemez)
1995 - Come Thelma & Louise (négyszeres platinalemez)
1996 - Strano il mio destino - Live & Studio 95/96 (háromszoros platinalemez)
1996 - One More Go Round
1997 - Mangio troppa cioccolata (gyémántlemez)
1999 - Giorgia España
1999 - Girasole (háromszoros platinalemez)
2001 - Senza ali (háromszoros platinalemez)
2002 - Greatest hits - Le cose non vanno mai come credi (gyémántlemez)
2003 - Ladra di vento (háromszoros platinalemez)
2004 - Ladra di vento live 03/04 (DVD, live)
2005 - Mtv Unplugged Giorgia (DVD is; háromszoros platinalemez)
2007 - Stonata (kétszeres platinalemez)
2008 - Spirito libero - Viaggi di voce 1992-2008 (kétszeres platinalemez)
2011 - Dietro le apparenze (platinalemez)
2013 - Senza Paura
↑ Egyes értelmezések szerint a lei névmás itt nem személyre, hanem elvont fogalomként a zenére utal.
↑ Alex Baroni, 15 anni fa la morte. Il ricordo di Giorgia: «Come se fosse ieri». (Hozzáférés: 2017. augusztus 16.)
A Wikimédia Commons tartalmaz Giorgia témájú médiaállományokat.
Zeneportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Giorgia&oldid=24586534”
Utoljára szerkesztve 2022. január 15., 20:36-kor
A lap utolsó módosítása: 2022. január 15., 20:36
A lap szövege CC BY-SA 3.0 alatt érhető el, ha nincs külön jelölve.